Document ID: /roh_data/filtered/fineweb-2-filterrobots_roh.jsonl.gz/69158

Schimun
Kohlrabilein
Status: Offline
Registriert seit: 04.12.2005
Beiträge: 295
Nachricht senden
| Erstellt am 04.12.2005 - 15:45|| |
Sco cha'l piccal es creschü! I'm dess da buonder che cha oters pensan sur dal Rumantsch Grischun, quel nun es apunta sco cha'l piccal es creschü. Ha'l insomma üna schanza da gnir acceptà illa populaziun? Eu n'ha grondas resalvas e fin uossa nun han ingüns argumaints persvas. Forsa chi da inchün chi ha meglders argumaints co quels ch'eu n'ha dudi fin hoz.
Signatur
Wer die Natur betrachtet, wird vom Geheimnis des Lebens in seinen Bann gezogen.
talisker
Wassermelone
Status: Offline
Registriert seit: 03.12.2005
Beiträge: 5395
Nachricht senden
| Erstellt am 04.12.2005 - 19:01|| |
Che füss üna plattafuorma da discussiun sainza cunter argumaints?
Perquai vegn aint il ris-ch da’m sezzer aint in las urtias e comunichesch mias ponderaziuns.
Tenor mai nu vaja in la discussiun actuala pel RG schi o na, dimpersè, vöglian ils rumantschs imprender RG o na.
Ouravant vuless eu explichar co ch’eu svess am cuntegn invers il rumantsch grischun.
Missivas da votumaziun o publicaziuns ufficialas chantunalas o federalas chi cumparan in lingua tudais-cha ed in rumantsch grischun, leg eu, bainschi cun ün pa noscha conscienza, la versiun tudais-cha. Eu pens uschè fan eir blers oters, quai pervi ch’els/ellas nun han mai gnü l’occasiun dad imprender da fuond sü quista lingua da scrittüra.
Fat es, cha’l rumantsch grischun exista daspö plü co 10 ons e planet ha la populaziun eir acceptà il RG sco lingua da scrittüra ufficiala. Uossa am dumond eu propcha che scopo cha üna lingua, ch’ingün nu sa scriver, ch'ingün nu sa leger e ch'ingün nu discorra, pigliand oura ün pêr scienzchats linguists chi s’ingraschaintan cun traducziuns e cun tscherchar nouvs pleds, ha. Our dal punct da vista da noss convaschins da lingua tudais-cha ans faina eir bainquant ridicul, cun s-chaffir üna pseudo-lingua pro noss 5 idioms cha vain fingà, però nun eschan pronts da tilla imprender. Be per demonstrar pussanza sül chomp politic nu dovraina tenor mai üna 6avla lingua e quella munaida pudess il stadi spargnar libramaing.
Ün avantag per mai es quel, cha scha’l RG nu vain introdüt i’ls mezs d’instrucziun in scoula, nun ha eu d’avair plü ingüna noscha conscienza cun leger las versiuns tudais-chas.
Signatur
Whisky löst keine Probleme! Das tut Milch aber auch nicht.